stanford-oval/wikipedia huggingface dataset:
Corrèze (joki)
Maantiede > Hydrologia

Corrèzen virtaama vaihtelee selvästi vuodenaikojen mukaan. Suurimmillaan se on talvella, joulukuusta huhtikuuhun saakka, ja kaikkein suurimmillaan helmikuussa, jonka keskivirtaama on 36,6 kuutiometriä sekunnissa. Huhtikuusta virtaama alkaa pienetä ja on pienimmillään elokuussa, keskimäärin 6,65 kuutiometriä sekunnissa.  Virtaaman vaihtelut ovat kuitenkin sangen epäsäännöllisiä, kuten yleensä muidenkin Limousinin ylänköalueen jokien ja varsinkin Vézèren.
Corrèzen virtaamaa on tarkkailtu 99 vuoden ajan (1918-2016) Brive-la-Gaillardessa, Corrèzen departementin suurimmassa kaupungissa, joka sijaitsee joen varrella lähellä sen ja Vézèren yhtymäkohtaa.  Joen sen osuuden valuma-alue, joka kulkee tämän mittauspaikan kautta, on 947 neliökilometriä, mikä on 82 % joen koko valuma-alueesta (sivujoki Maumont, jonka keskivirtaama on 2,65 m3/s, laskee Corrèzeen vasta tämän mittausaseman alapuolella.)
Corrèzen keskivirtaama Brive-la-Gaillarden kohdalla on 20,9 kuutiometriä sekunnissa.
| Corrèzn keskivirtaama Brive-la-Gaillardessa eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 35,30 | 35,30 |
| Helmikuu | Helmikuu |    | 36,60 | 36,60 |
| Maaliskuu | Maaliskuu |    | 29,10 | 29,10 |
| Huhtikuu | Huhtikuu |    | 27,00 | 27,00 |
| Toukokuu | Toukokuu |    | 21,20 | 21,20 |
| Kesäkuu | Kesäkuu |    | 13,90 | 13,90 |
| Heinäkuu | Heinäkuu |    | 8,840 | 8,840 |
| Elokuu | Elokuu |    | 6,650 | 6,650 |
| Syyskuu | Syyskuu |    | 7,710 | 7,710 |
| Lokakuu | Lokakuu |    | 12,40 | 12,40 |
| Marraskuu | Marraskuu |    | 22,00 | 22,00 |
| Joulukuu | Joulukuu |    | 31,10 | 31,10 |
Keskimäärin joka viides vuosi Corrèzen virtaama pienenee kuivimpana vuodenaikana 1,5 kuutiometriin sekunnissa.
Joskus Corrèzessa esiintyy varsin huomattavia tulvia. Keskimäärin joka toinen vuosi sen virtaama ylittää 200 ja joka viides vuosi 290 kuutiometriä sekunnissa. Keskimäärin joka kymmenes vuosi se ylittää 340, joka 20. vuosi 390 ja joka 50. vuosi 460 kuutiometriä sekunnissa.  Suurin mitattu tulva oli 4. lokakuuta 1960, jolloin vuorokauden keskivirtaama oli 610 kuutiometriä sekunnissa.
Corrèze on varsin runsasvetinen joki. Sen valuma-alueen keskimääräinen sademäärä on 699 millimetriä vuodessa, mikä on yli kaksi kertaa niin suuri kuin koko Ranskassa keskimäärin (320 millimetriä). Tämä vastaa keskimäärin 22,1 litraa vettä sekunnissa valuma-alueen neliökilometriä kohti.
Maantiede > Hydrologia > Tulvat

Corrèzessa esiintyy usein huomattavia ja tuhoisia tulvia. Ne ovat aiheuttaneet tavatonta vahinkoa jokivarren kaupungeissa ja kylissä. Kaupungeista varsinkin Tulle, Malemort ja Brive-la-Gaillarde ovat usein kärsineet tulvien aiheuttamista tuhoista.
Ranskan vallankumouksesta vuoteen 1968 mennessä Corrèze on tulvinut 74 kertaa. Sitä ennen, vuodesta 1570 vallankumoukseen mennessä, tuhoisia tulvia koettiin 21 kertaa, Solanen tulvat mukaan luettuina. Suurimmat tulvat ovat sattuneet seuraavina aikoina:
16.–17. heinäkuuta 1613
1818
touko-kesäkuussa 1856
kesäkuussa 1875: Tullessa tulvavesi tuhoisi Charlat'n ja Cornilin sillat.
1898: Solanen tulva tuhosi sairaalan luona olleen sulkuportin. Brivessä vesi nousi 3,56 metriä normaalia korkeammalle.
12.–13. heinäkuuta 1932: Tullessa Cericen silta tuhoutui.
5.–8. joulukuuta 1944: Corrèzen pinta Tullessa nusi 3,75 metriä.
3.–4. lokakuuta 1960. Tulva aiheutti vahinkoja 132 kunnan alueella. Corrèzen pinta nousi 5,43 metriä Tullessa ja 5,15 metriä Brivessä.
18. huhtikuuta 1964: Vézère ja Corrèze tulvivat samanaikaisesti.
4. heinäkuuta 2001: rankkasateiden vuoksi Tulle, Malemort ja Brive jäivät tulvaveden alle.
2004
Maantiede > Departementti ja kunnat

Corrèze-joki on kokonaan Corrèzen departementin alueella. Se kulkee seuraavien 23 kunnan kautta:
Pérols-sur-Vézère (jossa joen lähde sijaitsee)
Bonnefond
Saint-Yrieix-le-Déjalat
Grandsaigne
Chaumeil
Sarran
Vitrac-sur-Montane
Corrèze
Bar
Les Angles-sur-Corrèze
Naves
Tulle
Laguenne
Sainte-Fortunade
Chameyrat
Cornil
Aubazine
Saint-Hilaire-Peyroux
Dampniat
Malemort-sur-Corrèze
Brive-la-Gaillarde
Ussac
Saint-Pantaléon-de-Larche.
Corrèze laskee Vézèreen Ussacin ja Saint-Pantaléon-de-Larchen kuntien rajalla.
Nähtävyyksiä joen varrella

Château de Bity, linna Sarranissa
Corrèzen kunnassa: Chapelle des Pénitents blancs, Église Saint-Martial ja kaupunginportti
Barin vesivoimala
Église Saint-Pierre de Naves alttaritauluineen
Tulle monine muistomerkkeineen
Château de la Morguie, linna Sainte-Fortunadessa
Cornilin kirkko ja linnan rauniot
Pyhän Stefanoksen luostari (ransk. abbaye Saint-Étienne) Aubazinesssa
Malemort-sur-Corrèzessa linna Château de Breniges, Saint-Xantin kirkko ja vanha luostari
Brive-la-Gaillarde, jonka historiallisessa keskustassa on monia monumentaalisia rakennuksia, muun muassa Collégiale Saint-Martin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Corrèze (rivière)
Corrèze Brive-la-Gaillardessa
Käännös suomeksi
Dan Turèll

| Dan Turèll> Henkilötiedot |
| --- | --- |
Syntynyt: 1946 Kööpenhamina, Tanska
Kuollut: 1993 (46–47 vuotta)
Ammatti:  kirjailija
Kirjailija
Tuotannon kieli: tanska
Esikoisteos:  40 ark
Aiheesta muualla
Löydä lisää kirjailijoitaKirjallisuuden teemasivulta
Dan Turèll, pakinoitsijanimimerkki Onkel Danny, (1946 Kööpenhamina, Tanska – 1993) oli tanskalainen prosaisti ja runoilija.
Turèllin esikoisteos 40 ark ilmestyi 1969, ja hän oli sen jälkeen huomattavan tuottelias kirjailija. Hänen läpimurtoteoksensa Vangede billeder ilmestyi 1975. Se on muistelmaromaani lapsuudenajoilta. Edellisenä vuonna hän oli julkaissut buddhalaisuusvaikutteisen runokokoelman Karma Cowboy, ja hänet tunnettiinkin alun perin kokeellisena avantgarderunoilijana. Hän sai vaikutteita monilta sotien välisen ajan modernisteilta, mutta erityisesti hänen vaikutti 1960-luvun yhdysvaltalainen rockrunoilija Lou Reed. Prosaistina hän kirjoitti 12-niteisen rikossarjan, jonka minäkertoja on nimetön toimittaja. Hän kirjoitti Politiken-lehteen pakinoita nimellä Onkel Danny.
Turèll kuoli syöpään. Hänet on haudattu Kööpenhaminan Assistensin hautausmaalle. Hänen muistokseen on Kööpenhaminassa nimetty tori Onkel Dannys Plads.
Suomennettu runo

Ei ole helppoa usein suurimmalle osalle ihmisistä menee kaikki yli hilseen, eli Se on liikaa! mies, suom. J. K. Ihalainen, julkaisussa Kirjo: kirjallisuus- ja kulttuurilehti, 2002; nro 3
Aiheesta muualla

Kuvia tai muita tiedostoja aiheesta Dan Turèll Wikimedia Commonsissa
Eero Peltonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. joulukuuta 1986 (ikä 37)
Syntymäpaikka: Nurmijärvi, Suomi
Pelipaikka: hyökkääjä
Pituus: 177 cm
Junioriseurat
0000–1998: RaKe
1999–2002: HyPS
2003–2004: PK-35
Seurat
| Vuodet | Seura | O | (M) |
| 2004 | PK-35 | 22 | (6) |
| 2005–2006 | Crystal Palace | 0 | (0) |
| 2006–2007 | MyPa | 34 | (2) |
| 2007 | → MP (laina) | 3 | (0) |
| 2008–2013 | Viikingit | 139 | (40) |
| 2014–2016 | HIFK | 68 | (15) |
| 2016 | → Gnistan (laina) | 1 | (0) |
| Yhteensä | Yhteensä | 267 | (63) |
Maajoukkue
| 2007 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 4. helmikuuta 2022.
Eero Peltonen (s. 22. joulukuuta 1986 Nurmijärvi) on uransa lopettanut suomalainen jalkapalloilija. Hän oli pelipaikaltaan hyökkäävä keskikenttäpelaaja, mutta pystyi pelaamaan myös keskikentän keskustassa ja hyökkääjänä. Peltonen on pelannut Veikkausliigassa Myllykosken Pallon ja HIFK:n riveissä sekä Englannissa Crystal Palacen reservijoukkueessa. Ensimmäiset liigamaalinsa hän teki ottelussa Tampere Unitedia vastaan vuonna 2007.
Keväällä 2008 Eero Peltonen siirtyi FC Viikinkien riveihin. Hän pelasi Viikingeissä kaikkiaan 139 ottelua ja teki niissä 40 maalia. Kausilla 2009 ja 2010 hän oli Ykkösen parhaita maalintekijöitä tehdessään kummallakin kaudella yhdeksän maalia.
Davis Square

Davis Square, Somerville, Massachusetts
Davis Square on aukio Somervillessä, Massachusettsin osavaltiossa, kuuden kadun risteyksessä: Holland Streetin, Dover Streetin, Day Streetin, Elm Streetin, Highland Avenuen ja College Avenuen. Nimellä Davis Square viitataan myös alueeseen aukion ympärillä, joka sisältää kortteleita myös Cambridgen kaupungista. Kävelymatkan päässä Davis Squarelta sijaitsee Tuftsin yliopisto, Ball Square, Porter Square, Powder House Square, Teele Square ja osia Harvardin yliopistosta.
Vuonna 1997 Davis Square oli Utne Readerin mukaan yksi Yhdysvaltojen viidestätoista ”hippimäisimmästä paikasta asua”.
Vuonna 2005 The Boston Globe raportoi ensimmäisestä miljoonan dollarin asunnosta, joka oli myynnissä Davis Squarella.
Nykyään Davis Square on sekoitus vanhaa ja uutta. Ravintoloita, kahviloita ja kauppoja opiskelijoille ja nuorille urbaaneille ammattilaisille, sekä työväenluokan ravintolat ja suutarit.
Davis Square sai nimensä Person Davisilta (1819–1894).
Aiheesta muualla

Your Davis Square (Arkistoitu – Internet Archive)
ArtBeat festival (Arkistoitu – Internet Archive) Vuosittainen taidefestivaali Davis Squarella
Honk Festival
New Neighborhoods Gaining 1M Cachet
Davis Square: A Transit-Oriented Development Case Study
Earnest Goodsir-Cullen

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Berliini 1936 | joukkuekilpailu |  |
Ernest John "Ernie" Goodsir-Cullen (s. 15. kesäkuuta 1912 Intia, k. joulukuu 1993) oli intialainen maahockeypelaaja. Hän kilpaili kesäolympialaisissa 1936 ja kuului Intian olympiakultaa voittaneeseen joukkueeseen.
Ducati: 90th Anniversary

| Ducati: 90th Anniversary |
| --- | --- |

Kehittäjä:  Milestone S.r.l.
Julkaisija:  Milestone S.r.l.
Jakelija:  Steam, Microsoft Store, PlayStation Now ja PlayStation Store
Julkaistu:   9. kesäkuuta 2016
Lajityyppi:  ajopeli
Pelimuoto:  yksinpeli, moninpeli
Alusta:  Microsoft Windows, Xbox One, PlayStation 4
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Ducati: 90th Anniversary on Milestonen kehittämä vuonna 2016 julkaistu ratamoottoripyöräaiheinen ajopeli. Peli on julkaistu digitaalisena latauksena PlayStation 4:lle, Xbox Onelle ja Microsoft Windowsille. Italiassa peliä myytiin myös kopiona GameStopissa.
Ducati on spin-off Milestonen Ride moottoripyöräpelistä. Se keskittyy täysin Ducatin moottoripyörä historiaan. Yhtiö perustettiin 1926 ja sen ensimmäiset kilpapyörät nousivat menestykseen 1950-luvulla. Peli sisältää 39 moottoripyörää Ducatin historiasta aina 1950-luvulta 2010-luvulle saakka. Ratoja on viisi erilaista maantiekilpailua ja kahdeksan ratakilpailua, kuten Imola, Potrero de Los Funes, Alméria, Road America, Magny-Cours, Donington Park ja Sugo.
Pelaaminen

Pelissä on kolme erilaista pelitilaa, Historic Tour, Quick Mode ja Online. Historic Tourissa keskitytään eri vuosikymmenten moottoripyöriin ja ne ovat jaettu seitsemään eri luokkaan 1950-, 1970-, 1980-, 1990-, 2000-vuosikymmeneen ja 2010-lukuun, sekä The Final Victories. Viimeinen luokka keskittyy pelkästään Superbike ja MotoGP pyörillä ajettaviin tehtäviin. Jokaisella vuosikymmenellä on erilaisia tehtäviä, jotka vaihtelevat vuosikymmenestä riippuen. Tehtäviin kuuluu yksittäiskilpailuja, kolmesta kilpailusta koostuva mestaruukilpailut, aikaraja tehtäviä ja tietyn määrän ohituksia suoritettavia kilpailuja.
Quick Mode sisältää yksittäisen kilpailun ja aika vastaan ajettavan tilan, jossa voi kilpailla muita pelaajia vastaan aikaparemmuudesta.
Onlinessa on mahdollista kilpailla muita pelaajia vastaan ja luoda oma pelitila, johon voi määrittää muun muassa minkä luokan moottoripyörillä ajetaan kilpaa.
Menestyneet kilpapyörät

Pelissä on muutamia moottoripyöriä Ducatin menestyneitten kilpa-ajajien vuosilta.
| Malli | Kuljettaja | Meriitti |
| --- | --- | --- |
| Ducati Imola 750 Desmo |  Paul Smart | 1972 Imola 200 voittaja |
| Ducati 851 |  Raymond Roche | Kauden 1990 Superbiken maailmanmestaruussarjan mestari |
| Ducati 996 |  Carl Fogarty | Kauden 1999 Superbiken mestari |
| Ducati 999 F04 |  Neil Hodgson | Kauden 2003 Superbiken mestari |
| Ducati Desmosedici GP7 |  Casey Stoner | Kauden 2007 MotoGP:n mestari |
| Ducati 1098 F08 |  Troy Bayliss | Kauden 2008 Superbiken mestari |
| Ducati Desmosedici GP15 |  Andrea Dovizioso | Kauden 2015 MotoGP:n sija seitsemän |
Aiheesta muualla

Ducati: 90th Anniversary MobyGamesissa (englanniksi)
Viralliset sivut (Arkistoitu – Internet Archive) (italiaksi) ja (englanniksi)
David Cassidy

Cassidy vuonna 1974.
The Partridge Familyn näyttelijöitä sarjan alkuvaiheessa 1970. Cassidy alhaalla oikealla.
David Bruce Cassidy (12. huhtikuuta 1950 New York – 21. marraskuuta 2017 Florida) oli yhdysvaltalainen poplaulaja, lauluntekijä ja näyttelijä. Hän tuli tunnetuksi televisiosarjasta The Partridge Family, jota esitettiin Yhdysvaltojen televisiokanavilla vuosina 1970–1974. Siinä hän esitti perheen muusikoksi ryhtyvää esikoispoikaa, ja sarjan ansiosta hänestä tuli myös tosielämässä yksi 1970-luvun suosituimmista teini-idoleista ja poplaulajista.
1970-luvun alkupuolella David Cassidyn ihailijakerhossa väitetään olleen enemmän jäseniä kuin Elvis Presleyn tai The Beatlesin vastaavissa. Cassidy oli myös ensimmäinen poptähti, jonka ympärille tehtiin runsaasti oheistuotteita julisteista koulutarvikkeisiin.
David Cassidy esiintyi sekä Partridge Familyn että omissa nimissään julkaistuilla äänilevyillä. Cassidyn laulamia Partidge Family -singlejä olivat ”Doesn’t Somebody Want To Be Wanted”, ”I Woke Up In Love This Morning”, ”Breaking Up Is Hard To Do” ja ”I Think I Love You”. Omalla nimellään julkaistuista singleistä suurimpia hittejä olivat ”Cherish”, ”Could It Be Forever”, ”How Can I Be Sure”, ”Rock Me Baby” ja ”Lyin’ to Myself”.
Soolouransa jälkeen David Cassidy toimi television parissa tuottajana, käsikirjoittajana ja säveltäjänä. Hän myös vieraili musikaaliproduktioissa New Yorkin Broadwayllä ja Lontoon West Endissä sekä oli vakioesiintyjänä Las Vegasissa.
Yksityiselämä

David Cassidyn vanhemmat olivat näyttelijät Jack Cassidy ja Evelyn Ward, joiden ainoa lapsi hän oli. Jack Cassidyn toisesta avioliitosta näyttelijä Shirley Jonesin kanssa Davidin veli- ja sisarpuolia olivat Shaun, Patrick ja Ryan Cassidy, joista kaksi ensimmäistä ovat myös viihdealalla. David Cassidyn tytär on laulaja-näyttelijä Katie Cassidy.
Vuonna 1994 David Cassidy julkaisi omaelämäkertansa C’Mon, Get Happy.
Cassidy kamppaili päihderiippuvuutensa kanssa ja joutui sen vuoksi ongelmiin myös lain kanssa. Hän sairasti dementiaa, kärsi munuaisen vajaatoiminnasta ja olisi tarvinnut maksansiirron. Cassidy kuoli floridalaisessa sairaalassa 67-vuotiaana 21. marraskuuta 2017.
Aiheesta muualla

David Cassidyn verkkosivusto
David Cassidy Allmoviessa (englanniksi)
David Cassidy Internet Movie Databasessa. (englanniksi)
Kuvia tai muita tiedostoja aiheesta David Cassidy Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Cassidy
Käännös suomeksi
Eetu Karvonen

Eetu Karvonen (s. 4. syyskuuta 1986 Tampere) on suomalainen uimari ja uimavalmentaja.
Karvonen kilpaili uintiurallaan kansainvälisellä tasolla sekä EM- että MM-kilpailuissa. Karvosen päälajina on rintauinti. Suomen-mestaruuksia hän voitti 35 kappaletta.
Kilpauransa jälkeen Karvonen on toiminut valmentajana. Hän on valmentanut muun muassa Yhdysvalloissa Grand Canyonin yliopistossa ja toiminut Arabiemiirikuntien uintimaajoukkueen päävalmentajana. Vuonna 2017 hän alkoi valmentamaan Matti Mattssonia. Kesäkuussa 2022 hän aloitti Suomen uintimaajoukkueen päävalmentajana.
Dún Laoghaire–Rathdownin kreivikunta

| Dún Laoghaire–Rathdown Dún Laoghaire–Ráth an Dúin |
| --- | --- |
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Dún Laoghaire
Pinta-ala:  126,38 km²
Väkiluku (2016):  217 274
 – väestötiheys:  1 719,2 as./km²
 
Kreivikunnan internetsivut
Dún Laoghaire–Rathdownin kreivikunta (iiriksi Dún Laoghaire-Ráth an Dúin) on Irlannin tasavallan hallinnollinen kreivikunta Leinsterin historiallisessa provinssissa Irlannin saaren itärannikolla. Kreivikunnassa on 217 274 asukasta (vuonna 2016) ja sen pinta-ala on 126,38 neliökilometriä. Se on osa aiempaa Dublinin kreivikuntaa ja sijaitsee aivan Dublinin kaupungin eteläpuolella.
Dún Laoghaire–Rathdownin pääkaupunki on Dún Laoghaire. Muita kaupunkeja ovat muun muassa Blackrock, Booterstown, Rathfarnham, Sandycove ja Shankill.
Aiheesta muualla

Kuvia tai muita tiedostoja aiheesta Dún Laoghaire–Rathdownin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Eetu Kekomäki

Edvard (Eetu) Kekomäki (ent. Johansson; 7. helmikuuta 1874 Hausjärvi  – 7. kesäkuuta 1960 Savonlinna) oli suomalainen opettaja, kaupunkineuvos ja Savonlinnassa vuosikymmeniä vaikuttanut kunnallispoliitikko.  Hän edusti kokoomusta.
Kekomäen vanhemmat olivat ratavartija Josef Johansson ja Matleena Myllyntausta. Hänen ensimmäinen puolisonsa vuodesta 1901 oli Aina Karoliina Lidbohm (k. 1925) ja toinen vuodesta 1935 Elli Karvinen. Kekomäki tuli ylioppilaaksi 1894 ja valmistui filosofian kandidaatiksi 1899. Hän  työskenteli historian, suomen ja saksan kielen lehtorina Savonlinnan lyseossa vuosina 1901–1941. Savonlinnan kaupungin kansakoulujen tarkastajana hän oli vuosina 1905–1924 ja Savonlinnan säästöpankin kamreerina vuodesta 1908. Kekomäki oli Savonlinnan holhouslautakunnan esimies vuosina 1903–1935, Savonlinnan kaupunginvaltuuston jäsen vuosina 1904–1953 ja Olavinlinnan hoitokomitean jäsen vuodesta 1905. Valtuuston puheenjohtajana hän oli vuosina 1910–1947. Kekomäelle myönnettiin kaupunkineuvoksen arvonimi ensimmäisenä Suomessa.
Vuonna 1918 Kekomäki oli Savonlinnan alue-esikunnan päällikkönä. Hän oli presidentin valitsijamiehenä vuosina 1931 ja 1950.
Eetu Karhulahti

| Eetu Karhulahti> Henkilötiedot |
| --- | --- |
Syntynyt: 27. heinäkuuta 1983 Kaustinen,  Suomi
Kuollut: 12. helmikuuta 2018 (34 vuotta)
Pesäpalloilija
Lempinimi:  Edi
Ulkopelipaikka:  Etenijä
Seura:  
Pelaajaura
Ammattilaisjoukkueet
2005 2007–2014 2015–2017:  HaVe Jyväskylän Kiri Manse PP
Eetu Karhulahti (27. heinäkuuta 1983 Kaustinen – 12. helmikuuta 2018) oli suomalainen pesäpalloilija. Hän pelasi Jyväskylän Kirissä korkeimmalla sarjatasolla Superpesiksessä kausilla 2007 ja 2010–2014 ja toiseksi korkeimmalla sarjatasolla Ykköspesiksessä vuosina 2008–2009. Lisäksi Karhulahti pelasi Ykköspesiksessä Halsua-Veteli Pesis -joukkueessa kaudella 2005 ja Manse PP:ssä vuosina 2015–2017. Karhulahden sisäpelirooli oli etenijä ja ulkopelissä hän viihtyi 3-polttajana.
Hän kuoli itsemurhan seurauksena 34-vuotiaana.
E.L.E. (Extinction Level Event)

| E> L.E. Busta Rhymes |
| --- | --- | --- |

Studioalbumin tiedot
 Äänitetty : 1997–1998
 Julkaistu: 8. joulukuuta 1998
 Tuottaja(t): Busta Rhymes, Rick Posada, Nottz, DJ Scratch, Swizz Beatz, Rockwilder, Diamond DD-Dot, Nasheim Myrick, Fantom of the Beat, 2000 Watts, Jamal, Rashad Smith, Armando Colon, Darrell "Delite" Allamby
 Tyylilaji: hip hop
 Kesto: 69.53
 Levy-yhtiö: Flipmode / Elektra
Busta Rhymesin muut julkaisut
| When Disaster Strikes... 1997 | E.L.E. 1998 | Anarchy 2000 |
E.L.E. (Extinction Level Event): The Final World Front on rap-artisti Busta Rhymesin kolmas studioalbumi. Albumi julkaistiin 8. joulukuuta 1998.
Kappaleet

”There's Only One Year Left!!! (Intro)”
”Everybody Rise” (tuottanut Nottz)
”Where We Are About to Take It” (tuottanut Nottz)
”Extinction Level Event (The Song of Salvation)” (tuottanut Nottz)
”Tear da Roof Off” (tuottanut Swizz Beatz)
”Against All Odds” (feat. The Flipmode Squad) (tuottanut Jamal)
”Just Give It to Me Raw” (tuottanut Swizz Beatz)
”Do It to Death” (tuottanut Rockwilder)
”Keepin' It Tight” (tuottanut Rashad Smith and Armando Colon)
”Gimme Some More” (tuottanut DJ Scratch)
”Iz They Wildin Wit Us & Gettin' Rowdy Wit Us?” (feat. Mystikal) (tuottanut 2000 Watts)
”Party Is Goin' on Over Here” (tuottanut DJ Scratch)
”Do the Bus a Bus” (tuottanut DJ Scratch)
”Take It Off” (tuottanut Fantom of the Beat)
”What's It Gonna Be?!” (feat. Janet Jackson) (tuottanut Darrell ”Delite” Allamby)
”Hot Shit Makin' Ya Bounce” (tuottanut Deric ”D-Dot” Angelettie & Nasheim Myrick)
”What the Fuck You Want!!” (tuottanut Diamond D)
”This Means War!!” (feat. Ozzy Osbourne) (tuottanut Busta Rhymes)
”The Burial Song (Outro)” (tuottanut DJ Scratch)
Singlet

”Gimme Some More” (27. joulukuuta 1998)
”What's It Gonna Be?!” (9. maaliskuuta 1999)
Dún Laoghaire

| Dún Laoghaire |
| --- | --- |
 Näkymä Dún Laoghaireen
 Dún Laoghaire
 Koordinaatit: 53°18′00″N, 06°08′00″W 
Valtio:  Irlanti
Provinssi:  Leinster
Kreivikunta:  Dún Laoghaire–Rathdown
Pinta-ala:  
 – Kokonaispinta-ala:  6,24 km²
Väkiluku (2011):  24 530
 – Väestötiheys:  3 931,0 as./km²
Infobox OKVirheellinen NIMI-arvo: 
Dún Laoghaire on Irlannin kaupunki Dublinin metropolialueella Dún Laoghaire–Rathdownin hallinnollisessa kreivikunnassa. Se sijaitsee Dublinin kaakkoispuolella Irlanninmeren rannikolla.
Hallinnollisesti Dún Laoghaire ei muodosta itsenäistä kaupunkia, vaan sitä hallinnoi kreivikunnan valtuusto. Alueen 11 vaalipiirin (Dún Laoghaire-East Central, -Glasthule, -Glenageary, -Monkstown Farm, -Mount Town, -Sallynoggin East, -Sallynoggin South, -Sallynoggin West, -Sandycove, -Salthill, ja -West Central) yhteenlaskettu väkiluku on 24 530 asukasta (vuonna 2011) ja pinta-ala 6,24 neliökilometriä.
Dún Laoghaire on paikkakunnan iirinkielinen nimi, eikä sillä ole englanninkielistä nimeä. Ennen Irlannin itsenäisyyttä kaupungin nimi oli Kingstown.
Aiheesta muualla

Kuvia tai muita tiedostoja aiheesta Dún Laoghaire Wikimedia Commonsissa
Dnon piiri

Dnon piirin sijainti Pihkovan alueen kartalla.
Dnon piiri (ven. Дно́вский райо́н, Dnovski raion) on paikallinen itsehallintoalue Pihkovan alueella Venäjällä. Alueen koillisosassa sijaitsevan piirin pinta-ala on 1 194 neliökilometriä. Asukkaita on 13 900 henkeä (vuonna 2009).
Vuonna 1927 perustetun piirin hallinnollinen keskus on Dnon kaupunki. Lisäksi siihen kuuluu 5 maalaiskuntaa:
Gavrovo (ven. Гаврово)
Iskra (ven. Искра)
Lukomo (ven. Лукомо)
Morino (ven. Морино)
Vyskod (ven. Выскодь)
Dno on yksi Luoteis-Venäjän tärkeimmistä rautatiesolmuista, jossa risteytyvät Pietarista Vitebskiin sekä Moskovasta Pihkovaan johtavat radat. Piirin talous perustuu rautatieliikennettä palvelevien yritysten toimintaan. Lisäksi on metalli- ja elektroniikkateollisuutta, hiontalaitetehdas ja leipätehdas. Maatalous on keskittynyt maidon ja lihan tuotantoon.
Nähtävyyksiä ovat vuonna 1838 rakennettu klassistinen Neitsyt Marian syntymän kirkko Belajan kylässä sekä vuonna 1821 rakennettu Arkkienkeli Mikaelin kirkko Dnossa.
Aiheesta muualla

Wikimedia Commonsissa on kuvia tai muita tiedostoja aiheesta .
Dnon piiri Pihkovan alueen sivustolla (Arkistoitu – Internet Archive) (venäjäksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki